以酒會友　四年賠上健康　劉晨芝飲到嘔血！
首個華人女歌手打入美國 Billboard流行榜頭二十位的劉晨芝， 08年由美國回港出過一張唱片後，突然轉去開夜店食肆，以酒會友四年，儲下不少名人明星捧場客；但同時賠上健康，早前更捱出病，狂嘔吐血。身體發出警號，要節制不可再亂飲亂食的劉晨芝，又有另一番領悟，聲稱要繼續行她的演員路。
身體不勝負荷，時至今日，如無必要，劉晨芝不會返餐廳做生招牌。不過，還有一個原因，是最近看完電影《星聲夢裡人》後得出的想法。「套戲刺激到我諗番起自己一直夢想做演員！其實之前突然學做生意，係因為覺得藝人好被動，想做一啲自己可以控制嘅事。」因為父母反對，所以當年在 UCLA她只能選擇副修 Acting，其後在美國拍過一部電影，亦因為導演將她介紹給唱片公司，因而做了多年歌手。「好感恩當時有機會，學到好多。華人女仔喺美國樂壇受歧視，出到第三張碟，唱啲比較 urban嘅 music，好多時會喺黑人 community表演！有啲黑人女仔好激動，想走埋嚟打我。」餐廳上了軌道，劉晨芝說是時候放低，將生意交給同事打理，讓自己繼續她的演員夢。
一○年，雖然留在香港發展，但主辦單位依然邀請她出席格林美頒獎禮，她當然盛裝赴會。